     Anexa nr.1

                         la Hotărârea Consiliului Local

                     nr. 142/29.05.2007
              PREŞEDINTE DE ŞEDINŢĂ,

               Adrian Oghină

Instrucţiuni privind organizarea si desfăşurarea procedurii de licitatie publica in vederea atribuirii contractului de concesiune a serviciului public de salubritate a Sectorului 1 al Municipiului Bucuresti.

Cap. I Scop

Prezentele Instrucţiuni stabilesc etapele si modalităţile de organizare si desfăşurare a procedurii de licitatie publica in vederea atribuirii contractului de concesiune a serviciului public de salubritate a Sectorului 1 al Municipiului Bucuresti.

Cap. II Depunerea ofertelor

Art.1  - (1) Ofertele vor fi redactate in limba romana.

(2) Ofertele se depun in plic inchis care contine doua exemplare original si copie in doua plicuri închise si sigilate. Pe cele doua plicuri se va menţiona „ORIGINAL" sau „COPIE". Plicul se va depune la sediul Primăriei Sectorului 1 al Municipiului Bucuresti. Fiecare din cele doua plicuri (original si copie) va conţine:

a) documentele de calificare;

b) un plic interior care va conţine propunerea tehnica si propunerea financiara, precum si orice document in baza căruia ofertantul va primi puncte conform algoritmului de punctare.

(3) Ofertele trebuie sa îndeplinească următoarele condiţii:

a) fiecare participant poate depune doar o singura oferta

b) ofertele vor fi înregistrate, in ordinea primirii,  la registratura  Primariei  Sectorului 1 al municipiului Bucuresti, precizându-se data si ora. Termenul limita de depunere a ofertelor este 25 iunie 2007, ora 15.00, la sediul Primariei Sectorului 1.

c) ofertele primite si înregistrate după termenul limita de primire prevăzut la lit.b) sau depusa la o alta adresa decât cea menţionata la art.1.(2) vor fi excluse de la licitaţie si vor fi înapoiate ofertanţilor fara a fi deschise;

d) oferta va fi depusa in 2 exemplare, 1 original si o copie; fiecare exemplar trebuie sa fie semnat de câtre ofertant;

e) ofertele vor fi predate in aceeaşi zi Directiei Investitii din cadrul Primariei Sectorului 1  care va asigura depozitarea lor in condiţii de confidenţialitate si siguranţa.

Art.2 Ofertele conţinând plicurile interior si exterior sigilate vor îndeplini următoarele cerinţe: 

(1) Pe plicul exterior, se va indica licitaţia publica pentru care este depusa oferta, denumirea si sediul ofertantului precum si menţiunea „Original", respectiv ,Copie". Plicul exterior va trebui sa conţine pe langa dovada cumpărării caietului de sarcini si documentele de calificare a ofertantului, după cum urmează:

a) o fisa cu informaţii privind ofertantul (Formularul 1 anexat Instrucţiunilor privind organizarea si desfăşurarea licitaţiei) si o declaraţie de participare la licitaţia deschise semnata de ofertant (Formularul 2 anexat Instrucţiunilor privind organizarea si desfăşurarea licitaţiei), fara ingrosari, ştersături sau modificări;

b) declaraţie de eligibilitate pe propria răspundere si declaratie pe proprie raspundere privind neincadrarea in una din situatiile prevazute in art. 181 din OUGR nr. 34/2006 

c) acte doveditoare privind achitarea garanţiei de participare la licitaţie si cazier judiciar al persoanelor care asigura conducerea al ofertantului din care sa reiasă faptul ca acesta/acestia nu a suferit/au suferit condamnări definitive;

d) atestatul A.N.R.S.C. pentru prestarea serviciilor de salubrizare in oraşe de peste 200.000 locuitori

e) certificatul ISO 9001/2000 privind sistemul de management al calităţii. Nu se accepta documente prin care se atesta faptul ca ofertantul este in curs de certificare;

f) certificatul ISO 14001/2004 privind sistemul de management de mediu. Nu se accepta documente prin care se atesta faptul ca ofertantul este in curs de certificare;

g) certificatul OHSAS 18001/1999 privind sistemul de management al sanatatii si securitatii ocupationale. Nu se accepta documente prin care se atesta faptul ca ofertantul este in curs de certificare;

h) dovada de detinere a unei dotari minimale si declaratia pe propria raspundere, autentificata la notariat, ca toate dotarile tehnice sunt dedicate numai activitatii de salubrizare din sectorul 1 Bucuresti.

1. Pentru salubrizare menajera :

· autocompactoare 4-6 mc. –8 buc;

· autocompactoare 11-13 mc. - 14 buc;

· autocompactoare 15 – 18 mc. – 8 buc;

· autocompactoare 20 – 26 mc. – 4 buc;

· autospalatoare pentru europubele si eurocontainere – 4 buc.

2. Pentru salubritate stradala :

· autocompactoare 4-6 mc. –10 buc;

· automăturătoare mare (pentru strazi) - 8 buc.;

· automăturătoare mica (pentru trotuare si strazi inguste) - 10 buc.;

· autocisterne cu capacitate cisternei de 4-6 t - 4 buc;

· autocisterne cu capacitate cisternei de 8-12 t - 8 buc;

· autobasculante 8-10 t – 6 buc ;

· incarcator frontal cu cupa 0,5-1 mc – 2 buc;

· incarcator frontal cu cupa 1-2 mc – 1 buc;

· autospeciala double cab cu remorca – 10 buc;
3. Pentru deszăpezire:

· imprastietoare material antiderapant (solid/lichid) – minim 15 buc;

· incarcator frontal cu cupa 0,5-1 mc – 1 buc;

· incarcator frontal cu cupa 1-2 mc – 1 buc;

· pluguri montate pe alte tipuri de utilitare- 35 buc;

4. Pentru colectarea selectiva :

· autocompactoare 11-13 mc. - 8 buc;

· autospeciala tip Abroll 18-36 mc – 12 buc;

· autocontainiera 4-10 mc – 10 buc si obligatoriu 4 autoturisme pentru controlul lucrărilor.

 
5. Utilaje si recipienti necesari pentru precolectare, colectarea, transportul si depozitarea deseurilor menajere:


- europubele de 120 l – 48.000 buc.;


- europubele de 240 l – 35.000 buc;


- eurocontainere 1.1 mc – 3.855 buc;


- eurocontainere 7mc – 150 buc;


- eurocontainere 10 mc – 150 buc;


- eurocontainere 18-24 mc – 50 buc.
Prin termenul « dovada » se înţelege un document justificativ (facturi, contract de leasing sau certificat de înmatriculare) prin care ofertantul dovedeşte faptul ca va poseda dotarea tehnica minimala menţionata, la semnarea contractului de concesiune. Ofertantul va depune declaratie notariala pe propria raspundere ca toate echipamentele ofertate sunt dedicate numai activitatii desfasurate in sectorul 1 Bucuresti.

i) fise privind experienţa similara in domeniul salubrităţii, însoţite de recomandări din partea acestora.

j) certificat de atestare fiscala emis de Direcţia Generala a Finanţelor Publice, valabil la data deschiderii ofertelor, din care sa reiasă faptul ca ofertantul nu are obligaţii restante de plata fata de bugetul general consolidat al statului;

k) certificat de atestare fiscala emis de primăria in raza căreia ofertantul isi desfasoara activitatea, valabil la data deschiderii ofertelor, din care sa reiasă faptul ca ofertantul nu are obligaţii restante de plata fata de bugetul local. Daca ofertantul isi desfasoara activitatea pe raza mai multor unitati administrativ-teritoriale (comune, oraşe, municipii, etc.) va prezenta certificat de atestare fiscala de la fiecare dintre primăriile aferente;

l) certificat constatator emis de Oficiul Registrului Comerţului de unde-si are sediul, din care sa reiasă faptul ca ofertantul are obiect de activitate adecvat desfasurarii activităţii de salubrizare in municipiul Bucuresti, nu este in stare de faliment, nu a comis abuzuri.

(2) LIPSA, DIN PLICUL EXTERIOR, A ORICĂRUI DOCUMENT DE CALIFICARE SOLICITAT ATRAGE DUPĂ SINE DESCALIFICAREA OFERTANTULUI.

(3) Pe plicul interior se înscriu numele sau denumirea ofertantului, sediul social al acestuia, precum si daca este exemplarul „Original" respectiv ,,Copie". Acest plic va conţine:

a) oferta propriu-zisa, respectiv oferta tehnico-economica si oferta financiara. Oferta tehnico-economica va cuprinde o descriere a fiecărei activitati care face obiectul concesiunii, pe operaţiuni si va fi întocmita astfel incat concendentul sa poată verifica modul de respectare de catre ofertant a cerinţelor stipulate in caietul de sarcini. Oferta financiara va fi întocmita conform Formularului 4 anexat prezentelor Instrucţiuni privind organizarea si desfăşurarea licitaţiei.

b) toate documentele in baza cărora ofertatului i se atribuie puncte conform algoritmului de punctare.

(4) Pe pagina frontala a ofertei tehnico-economice si a ofertei financiare se înscrie tipul exemplarului ,Original" respectiv,,Copie". Prima pagina a ofertei va fi, un cuprins al conţinutului ofertei.

(5) Plicul interior va conţine toate documentele si actele care sunt necesare pentru a permite comisiei de evaluare sa aplice criteriile de selecţie anexa la fisa de date a achizitiei.

(6) Plicurile sigilate vor fi predate comisiei de evaluare in ziua si la ore fixate pentru deschiderea lor, respectiv 26 Iunie 2007, ora 10.00.
Art.3 Oferta tehnico-economica trebuie sa conţine :

a) detaliat si toate condiţiile prevăzute in caietul de sarcini si alte obligaţii pe care ofertantul si le asuma in cazul in care va câştiga licitaţia, precum si date tehnice si financiare referitoare la, de exemplu:

a) investiţiile pe care se oblige sa le realizeze, in condiţiile Caietului de sarcini;

b) perioada, preconizata de amortizare a investiţiilor;

c) standardele de calitate a bunurilor aduse ca investiţii;

d) standardele de calitate si indicatorii de performanta a serviciului public de salubrizare ce urmează a fi prestat.


e) bilanturile contabile ale ofertantului pe ultimii 3(trei) ani (2004, 2005, 2006)


f) statutul societatii


g) copii ale contractelor prestate in ultimii 3(trei) ani


h) informatii referitoare la studiile, pregatirea profesionala si calificarea personalului de conducere, precum si ale persoanelor responsabile de indeplinirea contractului de servicii. Se vor prezenta CV si alte acte doveditoare ale personalului de conducere


(2) Dovada detinerii dotarii tehnice care sa cuprinda: 

a) specificatiile tehnice ale utilajelor ce vor fi folosite;

b) acte doveditoare privind detinerea utilajelor la data semnarii contractului de concesiune;


c) ofertantii trebuie sa prezinte o metodologie privind organizarea serviciului, in care trebuie sa se faca referire la:

1. structura serviciului; 

2. compunerea echipelor din fiecare componenta;

3. schema sistemului de asigurare a calitatii;

4. propuneri privind un sistem de monitorizare;

5. numarul de amplasamente de colectare si numarul de recipienti pentru fiecare amplasament, respectind numarul total de containere prevazut in Studiul de Oportunitate.

d) planul de colectare si evacuare a deseurilor reciclabile, care sa cuprinda  cel putin informatii despre: 

1. cresterea cantitatii colectate a fractiunilor reciclabile;

2. micsorarea distantelor dintre locuintele cetatenilor si punctele de colectare;

3. reducerea impactului vizual;

(4) Programul pentru aceste servicii trebuie adaptat la fiecare zona potrivit caracteristicilor, traficului, etc., pentru a nu deranja zonele invecinate. Pentru prestarea acestui serviciu ofertantii vor prezenta o propunere detaliata cu urmatoarele aspecte:

a) rute bine stabilite; 

b) timpul pentru inceperea si terminarea rutelor;

c) numarul recipientilor in functie de ruta si frecventa colectarii

d) ofertantii vor prezenta un plan de colectare si transport, proiectindu-l astfel incit sa garanteze urmatoarele :

a) reducerea distantei dintre utilizatori si punctele de colectare;

b) reducerea impactului vizual


c) ofertantul va prezenta in documentatia de oferta conceptia proprie privind modalitatea de organizare si functionare a punctelor de colectare pentru preluarea de la populatie a resturilor materiale rezultate din reparatii, amenajari si inlocuiri

Art.4.- (1)  Participanţii la licitaţie vor depune o garanţie de participare la licitaţie.

(2) Garanţia de participare la licitaţie este stabilita la valoarea de 600.000 lei.

(3) Ofertantul va pierde garanţia de participare la licitaţie daca isi retrage oferta înainte de desemnarea castigatorului.

(4) Garanţia de participare la licitaţie a ofertantului declarat castigator va fi reţinuta de catre Consiliul Local al Sectorului 1 al municipiului Bucuresti pana in momentul încheierii contractului de concesiune.

(5) Consiliul Local al Sectorului 1 al Municipiului Bucuresti este obligat sa restituie celorlalţi ofertanţi garanţia de participare la licitaţie, in termen de 7 zile de la desemnarea ofertantului castigator.

Cap. III Desfăşurarea licitaţiei publice deschise

Art.5. - (1) Pentru desfăşurarea, licitaţiei publice deschise este obligatorie participarea a cel puţin unui numar de ofertanti in conformitate cu prevederile OUGR nr. 34/2006.

(2) După deschiderea plicurilor exterioare in şedinţa publica, comisia de evaluare elimina ofertele care nu conţin toate documentele solicitate prin fisa de date a achizitiei.

(3) Pentru continuarea desfasurarii procedurii de licitaţie este necesar ca după deschiderea plicurilor exterioare cel puţin o oferta sa întrunească condiţiile prevăzute in fisa de date a achizitiei si in celelate documente care stau la baza atribuirii contractului de concesionare a serviciului public de salubritate a Sectorului 1 al Municipiului Bucuresti.

Art.6. După analizarea conţinutului plicului exterior secretarul comisiei de evaluare va întocmi procesul-verbal, in care se va menţiona rezultatul analizei.

Art.7 Deschiderea plicurilor interioare se face numai după semnarea procesului-verbal de câtre toţi membrii comisiei de evaluare si de catre ofertanţi.

Art.8. După analizarea ofertelor, comisia de evaluare poate cere ofertanţilor, in scris, precizări cu privire la conţinutul ofertei. 

Art.9. - (1) Criteriile de selecţie a ofertelor sunt prezentate in Anexa nr. 1 la fisa de date a achizitiei. 

(2) Explicarea modului de punctare a criteriilor de selecţie este prezentate in Anexa nr. 1 la fisa de date a achizitiei.

Art.10. - (1) Comisia de evaluare alege oferta pe care o considera cea mai buna din punct de vedere al satisfacerii criteriilor de selecţie.

(2) In cazul in care exista punctaje egale intre ofertanţii clasaţi pe primul loc, departajarea acestora se va face in funcţie de punctajul obţinut pentru criteriul cu ponderea cea mai mare.

(3) In cazul când si in acest caz se menţine egalitatea departajarea va fi făcuta prin compararea punctajelor obţinute la criteriul aflat pe locul al doilea ca mărime a ponderii.

(4) Algoritmul de departajare prezentat la alin. (2) si (3) va continua in ordinea descrescătoare a mărimii ponderilor, pana la selectarea unui singur ofertant.

Art.11. - (1) Pe baza evaluării ofertelor, comisia de evaluare întocmeşte un raport care cuprinde descrierea procedurii de concesiune si operaţiunile de evaluare, elementele esenţiale ale ofertelor depuse si motivele alegerii ofertantului castigator sau, in cazul in care nu a fost desemnat castigator nici un ofertant, cauzele respingerii, precum si procesul-verbal de evaluare a ofertelor.

(2) Procesul-verbal de evaluare a ofertelor este întocmit de catre secretarul comisiei de evaluare si se semnează de catre toţi membrii acesteia.


Art.12. - (1) Ofertantii pot depune contestaţii cu privire la modul cum au fost respectate dispoziţiile legale care reglementează procedura concesiunii prin licitaţie publica deschisa, in conformitate cu prevederile actelor normative in vigoare.


Art. 13. Comisia de evaluare va fi numita prin Hotarare a Consiliului Local al Sectorului 1, va avea componenta si isi atributiile stabilite in conformitate cu prevederile art. 16 din Regulamentul cadru de delegare a gestiunii serviciilor publice de salubrizare a localitatilor, aprobat prin Hotararea Guvernului Romaniei nr. 346/2004. 


Art. 14. Prevederile prezentelor Instructiuni se completeaza cu prevederile Ordonantei de Urgenta a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificarile si completarile ulterioare, ale Hotararii Guvernului Romaniei nr. 925/2006 pentru aprobarea normelor de aplicare a prevederilor referitoare la atribuirea contractelor de achiziţie publică din Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, cu modificarile si completarile ulterioare si ale Hotararii Guvernului Romaniei nr. 71/2007 pentru aprobarea Normei de aplicare a prevederilor referitoare la atribuirea contractelor de concesiune de lucrări publice şi a contractelor de concesiune de servicii prevăzute în Ordonanţa de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii.

